Ir-Regolament tal-Kummissjoni (KEE) Nru 344/86
tas-17 ta’ Frar 1986
li jemenda r-Regolamenti (KEE) Nru 626/85 u (KEE) No 2077/85 dwar l-assigurazzjonijiet
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 516/77 ta’ l-14 ta’ Marzu 1977 fuq l-organizzazzjoni komuni tas-suq fi prodotti proċessati minn frott u ħxejjex [1], kif emendat l-aħħar bir-Regolament (KEE) Nru 3768/85 [2], u b’mod partikolari l-Artikolu 4(8) tiegħu,
Wara li kkunsidrat ir-Regolament tal-Kunsill (KEE) Nru 525/77 ta’ l-14 ta’ Marzu 1977 li jwaqqaf sistema ta’ għajnuna għall-produzzjoni ta’ ananas fil-bottijiet [3], kif emendat l-aħħar bir-Regolament (KEE) Nru 1699/85 [4], u b’mod partikolari l-Artikolu 8 tiegħu,
Billi r-Regolament tal-Kummissjoni (KEE) Nru 2220/85 tat-22 ta’ Lulju 1985 li jistabilixxi regoli komuni dettaljati għall-applikazzjoni ta’ sistema ta’ assigurazzjonijiet għal prodotti agrikoli [5], jistabilixxi fit-Titolu III liema forma ta’ assigurazzjonijiet jistgħu jingħataw; billi l-Artikolu 19(1) ta’ l-istess Regolament jistabbilixxi meta assigurazzjonijiet magħmula dwar ħlasijiet bil-quddiem għandhom jiġu rilaxxati;
Billi bħala konsegwenza, id-dispożizzjonijiet korrispondenti fir-Regolamenti tal-Kummissjoni (KEE) Nru 626/85 tat-12 ta’ Marzu 1985 fuq ix-xiri, bejgħ u ħżin ta’ għeneb u tin niexef minn aġenziji tal-ħżin [6] u (KEE) Nru 2077/85 tal-25 ta’ Lulju 1985 li jistabbilixxu regoli dettaljati għall-applikazzjoni għall-għajnuna fuq il-produzzjoni ta’ ananas fil-bottijiet [7] għandhom jitħassru;
Billi l-miżuri pprovduti f’dan ir-Regolament jaqblu ma’ l-opinjoni tal-Kumitat tal-Ġestjoni għal Prodotti Pproċessati mill-Frott u l-Ħxejjex,
ADOTTAT DAN IR-REGOLAMENT:
L-Artikolu 1
It-tieni subparagrafu ta’ l-Artikolu 21(1) tar-Regolament (KEE) Nru 626/85 u Artikoli (4) u 5 (1) tar-Regolament (KEE) Nru 2077/85 huma hawnhekk imħassra.
L-Artikolu 2
Dan ir-Regolament għandu jidħol fis-seħħ fl-1 ta’ Marzu 1986.
Madankollu, l-Artikolu 5(1) tar-Regolament (KEE) Nru 2077/85 jibqa’ applikabbli għal assigurazzjonijiet magħmula qabel id-dħul fis-seħħ ta’ dan ir-Regolament.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta’ Frar 1986.